Á forsíðu Morgunblaðsins sunnudaginn 24. 09. er almenningi boðið að taka þátt í umræðum um fyrirhugaða brúarsmíð yfir Öxará við Drekkingarhyl . Ekki að aldrei hafi verið þar brú heldur er áformað að byggja nýja í stað þeirrar gömlu sem endurbætt var fyrir lþðveldishátíðina árið 1944 . Liggur við að uppátækið sé fyndið því hér á þessum fæðingarstað lýðræðisins á loks að fara að spyrja landsmenn hvað þeim finnst um framkvæmdir . Formaður Þingvallanefndar , Björn Bjarnason dóms - og kirkjumálaráðherra , ítrekar að ekki verði lagt í smíði brúarinnar ef andstaða kemur fram . Ekki minni arkitekt en Manfreð Vilhjálmsson hannaði brúna og mun kynning um verkið vera að finna á thingvellir.is . Er ekki einmitt þetta það sem hefði átt að gera við nokkuð stærri mannvirki sem ráðist hefur verið í á Íslandi nú á síðustu árum og önnur sem enn er áformað að ráðast í . Er ekki of seint að lífga lýðræðið við fyrir eina brú , þó á Þingvöllum sé ? Myndin er tekin við gjörning Rúríar „ Tileinkun “ , þ. 09. 09. 2006 . Ljósmynd : Guðrún Tryggvadóttir .